
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 51
                                                           din 28 martie 2019
privind preluarea unui contract de închiriere și ulterior modificarea acestuia

Consiliul Local al Municipiului Sighişoara, întrunit în ședință ordinară, 

               

Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 6.594/11.03.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighișoara cu nr. 27.885/01.10.2018, formulată de doamna Thiesz Edita, cu referire la preluarea contractului de închiriere nr. 129/2000, așa cum a fost modificat și completat prin actele adiționale nr. 1/2005, nr. 2/2009 și nr. 3/2014, având ca obiect terenul situat în Municipiul Sighișoara, str. Caisului, nr. 5, cu destinația de teren grădină, limitrof proprietății înscrise în C.F. nr. 53886 Sighișoara, nr. C.F. vechi 6545/A, sub nr. top. 3604/3, în suprafață de 322 mp., ca urmare a dobândirii în proprietate a imobilului de natură teren și construcții, de către domnul Thiesz Robert Tibor și soția acestuia, doamna Thiesz Edita, ca bun comun, precum și cu referire la modificarea contractului menționat, în sensul diminuării suprafeței închiriate la suprafața reală măsurată de 271 mp. și schimbării destinației terenului, din teren grădină, în teren fâneață, ținând cont de referatul cu nr. 28.810/XI/2/10.10.2018, întocmit de către Biroul Public pentru Cadastru și Agricultură din cadrul Municipiului Sighișoara, în urma deplasării efectuate în teren pentru verificarea limitelor imobilului;

Având în vedere că, în urma preluării și ulterior a modificării contractului de închiriere, nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi a Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 6.592/11.03.2019, prin care se propune preluarea unui contract de închiriere și ulterior modificarea acestuia, îndeplinindu-se prevederile legale în acest sens;
           Având în vedere avizele favorabile ale tuturor comisiilor pe domenii de specialitate;
           În temeiul art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
    H O T Ă R Ă Ş T E:

Art. 1. (1) Se aprobă preluarea, începând cu data de 01.04.2019, a contractului de închiriere nr. 129/2000, așa cum a fost modificat și completat prin actele adiționale nr. 1/2005, nr. 2/2009 și nr. 3/2014, având ca obiect terenul situat în Municipiul Sighișoara, str. Caisului, nr. 5, cu destinația de teren grădină, limitrof proprietății înscrise în C.F. nr. 53886 Sighișoara, nr. C.F. vechi 6545/A, sub nr. top. 3604/3, în suprafață de 322 mp., de către domnul Thiesz Robert Tibor și soția acestuia, doamna Thiesz Edita, ca urmare a dobândirii în proprietate a imobilului de natură teren și construcții, de la moștenitorii legali ai actualului chiriaș, defunctul Szakacs Eugen.

(2) Chiria va fi cea stabilită prin contractul de închiriere şi va fi indexată cu indicele de inflaţie anual.
(3) Clauzele contractuale din contractul de închiriere nr. 129/2000, așa cum a fost modificat și completat prin actele adiționale nr. 1/2005, nr. 2/2009 și nr. 3/2014, îşi menţin valabilitatea între Municipiul Sighişoara şi domnul Thiesz Robert Tibor și soția acestuia, doamna Thiesz Edita.

Art. 2. (1) Se aprobă modificarea contractului de închiriere nr. 129/2000, așa cum a fost modificat și completat prin actele adiționale nr. 1/2005, nr. 2/2009 și nr. 3/2014, având ca obiect terenul situat în Municipiul Sighișoara, str. Caisului, nr. 5, cu destinația de teren grădină, limitrof proprietății înscrise în C.F. nr. 53886 Sighișoara, nr. C.F. vechi 6545/A, sub nr. top. 3604/3, în suprafață de 322 mp., în sensul diminuării suprafeței închiriate la suprafața reală măsurată de 271 mp. și schimbării destinației terenului, din teren grădină, în teren fâneață, ținând cont de referatul cu nr. 28.810/XI/2/10.10.2018, întocmit de către Biroul Public pentru Cadastru și Agricultură din cadrul Municipiului Sighișoara, în urma deplasării efectuate în teren pentru verificarea limitelor imobilului.

(2) Ulterior modificării, chiria va fi de 50,57 lei/an, respectiv de 0,1866 lei/mp./an, stabilită prin contractul de închiriere şi va fi indexată cu indicele de inflaţie anual.

(3) Modificarea contractului de închiriere se va face prin act adițional.

(4) Restul clauzelor contractuale din contractul de închiriere 129/2000, așa cum a fost modificat și completat prin actele adiționale nr. 1/2005, nr. 2/2009 și nr. 3/2014, își mențin valabilitatea între Municipiul Sighișoara și domnul Thiesz Robert Tibor și soția acestuia, doamna Thiesz Edita.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;

  1 ex. domnul Thiesz Robert Tibor și soția, doamna Thiesz Edita.
12 ex.
B.A. 
